L'ajuntament renovarà la barana de protecció del pont Bru i Vidal
24 de juliol 2015

  **![](/media/0boisnkq/91-puente-bru-i-vidal-barandilla.jpg)**Amb motiu de garantir la seguretat de les persones que transiten pel pont, la Junta de Govern ha adjudicat a data d'avui, 24 de juliol, el contracte menor d'obres a l'empresa GIVASA, S.A perquè realitze la substitució de la barana de protecció del pont Bru i Vidal. El pressupost d'adjudicació ha sigut finalment de 28.984€ (IVA inclòs) i l'empresa adjudicatària tindrà un termini d'execució de tres mesos per a les obres.

Els tècnics de Manteniment van detectar que la barana es trobava molt degradada per la corrosió en tots dos marges del pont. Per aquest motiu, i pel continu trànsit de vianants existent, s'ha procedit a l'adjudicació del contracte menor que permetrà dur a terme el desmuntatge de la barana, la reparació de la zona d'ancoratge, el replanteig dels nous suports, la fixació de plaques de seient i, finalment, l'assemblatge i la col·locació d'una nova barana per als vianants, que es compondrà de mòduls idèntics de 6 metres de longitud.

Aquest pont és un dels més emprats pels vianants per a creuar entre el centre històric, a l'altura del col·legi Cronista Chabret, amb la urbanització del Nord del riu Palancia, i és utilitzada tant pels residents de la zona, com els usuaris dels centres educatius, esportius i comercials.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-renovara-la-barana-de-proteccio-del-pont-bru-i-vidal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-renovara-la-barana-de-proteccio-del-pont-bru-i-vidal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-renovara-la-barana-de-proteccio-del-pont-bru-i-vidal/ "Linked In")
*   [](mailto:?body=https://aytosagunto.es/va/actualitat/l-ajuntament-renovara-la-barana-de-proteccio-del-pont-bru-i-vidal/)